[{"text_idx": "#000001", "text": "\u300e\u3072\u304d\u30db\u309a\u30b9\u300f\u306f\u3001\u3072\u304d\u3053\u3082\u308a\u5f53\u4e8b\u8005\u3001\u7d4c\u9a13\u8005\u306e\u58f0\u3092\u767a\u4fe1\u3059\u308b\u60c5\u5831\u767a\u4fe1\u30e1\u30c6\u3099\u30a3\u30a2\u3002\u3072\u304d\u3053\u3082\u308a\u3084\u3001\u751f\u304d\u3064\u3099\u3089\u3055\u554f\u984c\u3092\u5f53\u4e8b\u8005\u76ee\u7dda\u3066\u3099\u53d6\u308a\u4e0a\u3051\u3099\u307e\u3059\u3002\u5f53\u4e8b\u8005\u3001\u7d4c\u9a13\u8005\u3001\u3053\u3099\u5bb6\u65cf\u3001\u652f\u63f4\u8005\u306e\u65b9\u3005\u3078\u3001\u751f\u304d\u308b\u30d2\u30f3\u30c8\u306b\u306a\u308b\u3088\u3046\u306a\u8a18\u4e8b\u3092\u304a\u5c4a\u3051\u3057\u3066\u3044\u304d\u307e\u3059\u3002"}, {"text_idx": "#000002", "text": "Vastigi la Nocion \"Hikikomoro\" \u2013 Pensante pri Tempo kiam c\u0302iuj farig\u0302as \"Hikikomoruloj\" (Parto 2)."}, {"text_idx": "#000004", "text": "\u624b\u306b\u3068\u3063\u3066\u8aad\u3081\u308b!\u3072\u304d\u30db\u309a\u30b9\u518a\u5b50\u7248(\u30aa\u30fc\u30eb\u66f8\u304d\u4e0b\u308d\u3057)\u300c\u3072\u304d\u3053\u3082\u308a\u3068\u6bcd\u300d13\u53f7\u767a\u58f2\u4e2d!"}, {"text_idx": "#000006", "text": "Resumo de la 1-a parto (en lingvoj angla kaj japana)"}, {"text_idx": "#000007", "text": "C\u0302i tiu parto traktas la originon de la fenomeno hikikomori (hikikomoro) en la pasinteco, g\u0302ian tutmondan disvastig\u0302on, la naskig\u0302on de la \"prototipa bildo de hikikomoruloj\", kaj la unuflankan bildon kiu ekestis. C\u0302i tiu parto traktas la originon de la fenomeno hikikomori (hikikomoro) en la pasinteco, g\u0302ian tutmondan disvastig\u0302on, la naskig\u0302on de la \"prototipa bildo de hikikomoruloj\", kaj la unuflankan bildon kiu ekestis.La hikikomorulo kiu plej proksimus al c\u0302i tiu arketipa figuro \u2013 tiu kiu neniam prenas unu pas\u0302on ekster sia dormoc\u0302ambro \u2013 hodiau\u0306 lau\u0306dire reprezentas malpli ol 3% de c\u0302iuj hikikomoruloj. (* 1)"}, {"text_idx": "#000009", "text": "Tamen pensi, ke c\u0302i tiuj \"malpli ol 3%\" fakte reprezentas 100%-ojn de la hikikomoraj sociaj retirig\u0302intoj farig\u0302is la bazo de multaj unuflankaj diskursoj kaj raportoj pri hikikomoro. Ankau\u0306, c\u0302irkau\u0306 la jaro 2000 krimaj aferoj ligitaj al iuj \"misteraj kaj egoismaj hikikomoruloj\" okazis kaj refortigis la negativan bildon pri hikikomoro."}, {"text_idx": "#000010", "text": "Kiel klarigite en Parto 1 (angle), la c\u0302i-supra \"prototipa bildo de hikikomoro\" estis kreita c\u0302irkau\u0306 la jaro 2000. Ekde tiam g\u0302i ekradikig\u0302is kiel la tipa reprezento de hikikomoro en Japanio kaj en c\u0302iuj aliaj landoj. Dum la pasintaj du au\u0306 tri jaroj, tamen, la specifaj\u0302oj kiuj restriktas la bildon de retirig\u0302antoj al c\u0302i tiu stereotipo eksplodis unu post la alia. Nun vi povas esti hikikomorulo ec\u0302 se:"}, {"text_idx": "#000012", "text": "C\u0302i tio estas c\u0302ar kazoj kiuj ne respondis al la postuloj difinintaj hikikomoron g\u0302is nun komencis esti \"malkovrataj\", \"atentigataj\" au\u0306 \"elvenantaj\" unu post unu. C\u0302i tiu s\u0302ang\u0302o estas deviginta homojn pligrandigi sian nocion pri kio hikikomoro estas, dum la kategorioj de homoj kvalifikitaj por publika hikikomora subteno ankau\u0306 pli diversig\u0302is. Se tiuj celaj kategorioj pligrandig\u0302is lastatempe (kun \"hikikomoro\" ig\u0302anta \"socia hikikomoro\"), ili estas ec\u0302 pli multnombraj nun, kun la jenaj vortoj naskig\u0302intaj ekde decembro 2018:"}, {"text_idx": "#000013", "text": "Kvankam c\u0302iom de tiu c\u0302i terminigado adoptas nesamajn angulojn kaj nivelojn de detaloj, c\u0302u g\u0302i fakte ne prezentas komunan similecon?"}, {"text_idx": "#000014", "text": "La Au\u0306daco Prezenti sin kiel Hikikomorulon"}, {"text_idx": "#000015", "text": "Rigardante c\u0302i tiun fenomenon, iuj homoj levas demandojn kiel: \"Kial homoj tiel forte volas hikikomorumi?\". Tio kion ili pensas, c\u0302i tiel, estas: \"Hikikomoro au\u0306 ne, tiom longe ke g\u0302i situas sur tiu dubebla lim-linio, mi certe ne volus propravole meti min mem en tian socie malestimatan kategorion\"."}, {"text_idx": "#000016", "text": "Mi estas unu el la tojisha [koncernataj personoj \u2013trad.] al kiuj oni faras tiajn demandojn. Intervjuate de la amaskomunikiloj kiel hikikomorulo, mi jam au\u0306dis neatendite: \"Sed se vi povas eliri kiel vi estas farinta nun, ne plu necesas prezenti vin kiel hikikomorulon, c\u0302u ne?\" Tio okazas ec\u0302 pli kiam mi aperas en televido. Kompreneble, tia demando nature okazos, se vi nur rigardas min kiam mi eliras la domon."}, {"text_idx": "#000017", "text": "Sed por mi, eliri la domon estas nekutima afero.Se paroli en tiuj terminoj hare (nekutimaj, ceremoniaj terminoj) kaj ke (kutimaj, c\u0302iutagaj terminoj), kiujn ni havas en Japanio, iri eksteren respondas al miaj hare-periodoj. Vi ne vidas la \"c\u0302iutagan\" min, la ke-an min, en mia c\u0302ambro, enlitigitan kaj nekapablan movig\u0302i."}, {"text_idx": "#000018", "text": "*1. \"hare\" kaj \"ke\"Origine uzataj en folklorostudoj kaj kultura antropologio, c\u0302i tiuj du nocioj klasifikas la epokon de la vivo de la japana popolo en kutima/nekutima dih\u0302otomio. La esprimo \"hare\", lau\u0306dire derivita de la vorto signifanta \"sunplena vetero\", rilatas al nekutimaj eventoj kiel ritoj kaj festivaloj, dum \"ke\" rilatas al la c\u0302iutaga vivo, kiam io speciala ne okazas."}, {"text_idx": "#000019", "text": "Mi estas la sola kiu povas vidi c\u0302i tiun c\u0302iutagan flankon de mi mem. Kaj mi povas kas\u0302i g\u0302in, se mi emas fari tion."}, {"text_idx": "#000021", "text": "Ankau\u0306, ne plu povi paroli rilatas al la timo rezigni pri la sola spaco kie vi povas ricevi iom da zorgo de la socio. Efektive, ec\u0302 se vi nun ne ricevas multan zorgon de la socio, via avara koro eble s\u0302atus konservi iom da spaco por ricevi ion en la estonteco, kiel ekzemple mondonon. C\u0302u ne estas io kion vi povas diri pri multaj hikikomoruloj (au\u0306 eksaj hikikomoruloj) kiuj elektas c\u0302i tiun identecon, kvankam ili aspektas \"ne-hikikomoraj\"? Tial vi vers\u0302ajne trovos malvalorigajn kialojn se vi analizas la profundan psikologion de tiuj kiuj adoptas c\u0302i tiun identecon kiam ili povas elekti c\u0302u \"hikikomori\" au\u0306 \"ne-hikikomori\". Tamen, lau\u0306 tiuj kiuj faras tian elekton, la socia stato de hikikomoro multe plibonig\u0302is g\u0302is nun. Do, ne nepre estas elekto kiun vi povas malestimi kiel \"kalkuladon\"."}, {"text_idx": "#000022", "text": "Do, se la koncepto de hikikomoro pligrandig\u0302is, c\u0302i tiu diversig\u0302o estis rimarkita, en si mem, kiel problemo. G\u0302i efektive nutras la timon, ke la ekspansio de la nocio subfosos la signifon kiu komence donis sian formon al la nocio hikikomoro. Homoj subtenantaj c\u0302i tiun vidpunkton kutime diras:"}, {"text_idx": "#000023", "text": "\"Dum ni iom post iom vastigas la kategorion hikikomoro, homoj opinios ke ili kvalifikig\u0302os por subteno dirante ke ili estas hikikomoruloj; ili ensaltos la hikikomoro-vagonaron pensante ke g\u0302i estas furoro. Dum aviduloj evoluigas misprezentojn pri tio kio hikikomoro estas, c\u0302u ne okazos grava kresko de hikikomorulo-imitantoj? Dume, c\u0302u ne c\u0302iuj ig\u0302os hikikomoruloj?"}, {"text_idx": "#000024", "text": "Tiuokaze, kial diable ni kreis c\u0302i tiun terminon?"}, {"text_idx": "#000025", "text": "Malantau\u0306 tiuj voc\u0302oj trovig\u0302as ankau\u0306 iom da pesimismo:"}, {"text_idx": "#000026", "text": "Vere, se ni prikonsideras nur unu flankon de la fenomenoj c\u0302irkau\u0306 hikikomoro, certe indas atenti c\u0302i tiujn opiniojn. Kaj c\u0302ar la fenomeno nomata hikikomoro estas vere multfaceta, se vi provas kompreni g\u0302in, eblas ke via vidpunkto estas unuflanka. Rigardante g\u0302in en pli vasta perspektivo, mi pensas ke ni povus ankau\u0306 diri ke kvankam estas same por c\u0302iu etikedo kiun la socio malestimas (kaj ne nur por \"hikikomoro\"), nehikikomoruloj, kiam ili libervole nomas sin \"hikikomoruloj\" , c\u0302iam havas kialon por fari tion en la plej profunda parto de siaj koroj. C\u0302ar la vundoj kiujn ili portas ne videblas, ili ne povas malkas\u0302e suferi antau\u0306 homoj. Do ili alprenis c\u0302i tiun negativan etikedon jam uzatan de la socio, kaj agante tiel ili donas al si la rajton suferi la doloron kau\u0306zitan de c\u0302i tiuj nevideblaj vundoj. Tiamaniere, kaj homoj nur pretendantaj esti hikikomoruloj kaj homoj kiuj vere estas tiaj fine iros el la sola spaco kie ili povas kundividi la saman problemon. Ili ambau\u0306 farig\u0302os kamaradoj kun la samaj vundoj en la koro."}, {"text_idx": "#000027", "text": "C\u0302u la Vorto Hikikomori estis Superflua?"}, {"text_idx": "#000028", "text": "Do, retrorigardante aferojn per c\u0302i tiu (duparta) artikolo, ni eltrovas ke pro tio ke la kutima vorto hikikomori \u2013 kiu s\u0302ajnas esti parto de la japana leksikono ekde la Heian-periodo \u2013 ricevis novan signifon en la 1980-aj jaroj kaj disvastig\u0302is en la socio, kelkaj problemoj okazas pro la granda hikikomori-leksikono kiu poste aperis. Sed c\u0302u aferoj vere estus pli bonaj, se ni unue ne estus kreintaj c\u0302i tiun vorton?"}, {"text_idx": "#000029", "text": "Kiel mi diris antau\u0306e, multaj homoj tiel opinias, kaj mi multe komprenas ilian opinion. Sed, entute, mi opinias ke estis bona afero ke la termino hikikomori estis sendita en la mondon kun sia nova signifo, nome sia aktuala signifo. Komparante la avantag\u0302ojn kaj la malavantag\u0302ojn, mi iom vidas avantag\u0302ojn. C\u0302ar tia estas mia sperto: En la 1980-aj jaroj, kiam mi komencis esti hikikomorulo (en la nuna senco de la vorto), mi havis teruran tempon c\u0302ar tiu konvena vorto ankorau\u0306 ne ekzistis. Skribi ke g\u0302i estis \"terura\" tuj igas la aferojn malpli pezaj, sed efektive mi falis en tian angoron ke mi scivolis c\u0302u mia vivo ne jam finig\u0302is \u2013 c\u0302u mi ne devus morti, tiam? Mi ne sciis kiel klarigi mian mensostaton al homoj c\u0302irkau\u0306 mi: mi ne estis laboranta kaj ne povis eliri mian c\u0302ambron. Ne vere ke \"mi ne sciis kiel\" diri al ili: estis pli ke mi ne havis manieron diri al ili. Ne estis maniero komuniki al aliaj tion kio okazis. Mi ne havis vortojn. Neniu vortprovizo por tio. Mi ne povis klarigi g\u0302in."}, {"text_idx": "#000030", "text": "Dum ni iras tien, la fakto ke la vorto hikikomori nun ekzistas faras la situacion tute malsama, kvankam g\u0302ia difino estas ambigua. Kompreneble, ec\u0302 se ekzistas vorto por tio, oni havas baron por venki antau\u0306 ol konfesi ke oni estas koncernato. Sed se mi nur estus havinta c\u0302i tiun hikikomori-vorton, mi estus povinta diri al tiuj, kiuj venis kaj provis helpi min: \"Mi ne scias, kiel tio c\u0302i okazis, sed... mi farig\u0302is hikikomorulo.\""}, {"text_idx": "#000031", "text": "Per tia diro, eble miaj geamikoj estus igintaj stululon el mi, sed c\u0302iuokaze tio estus ebliginta al ili pli-malpli \"kompreni\" kia estas mia situacio. Ec\u0302 se ili ne komprenus g\u0302in, ili almenau\u0306 \"komprenus\" la ideon. C\u0302iuokaze estas en ordo. Ili forlasus min kaj forirus. Por iu kiu ne povas movig\u0302i, c\u0302i tio estas la plej facila solvo."}, {"text_idx": "#000033", "text": "C\u0302ar mi ne havis la tau\u0306gan vorton por klarigi mian situacion al tiuj c\u0302irkau\u0306 mi, mi finfine veturis al la muro, ekkontempli malprudentajn perspektivojn kiel \"Mi iru al Afriko kaj mortu.\" (* 2)."}, {"text_idx": "#000035", "text": "Ec\u0302 se la H-Vorto baldau\u0306 malaperus"}, {"text_idx": "#000036", "text": "Tial mi opinias ke estas bele ke la vorto hikikomori naskig\u0302is. Ni nur bezonas batali kontrau\u0306 la diskriminacio kau\u0306zata de tiu termino. La sufero pro tiu c\u0302i batalo, en mia kazo, estas ankorau\u0306 malgranda kompare al la doloro kiun mi sentis kiam ne ekzistis tia vorto, kiam mi ne povis esprimi min."}, {"text_idx": "#000037", "text": "C\u0302ar la nocio pri hikikomoro pli kaj pli disvastig\u0302os ekde nun, la signifo kunigata kun c\u0302i tiu termino eble iam malaktualig\u0302os. Eble la nocio tiom ampleksig\u0302os g\u0302is tia mezuro ke ne plu havos sencon ke la vorto hikikomori dau\u0306re ekzistu, sed ec\u0302 se okazos tiel, mi tamen opinias ke estas bele ke ni havis c\u0302i tiun terminon dum kelka tempo."}, {"text_idx": "#000038", "text": "Bonaj aferoj kiujn ni havis, ec\u0302 provizore, estis \"bonaj\" aferoj c\u0302iuokaze. Kiam tio okazos, ni probable diros ke c\u0302i tiu nocio similis al la aldona linio de geometria problemo."}, {"text_idx": "#000039", "text": "Oni devis meti linion tien por solvi la problemon. Sed se la problemo estas solvita, tiam c\u0302i tiu plia linio ne plu necesas. Ankau\u0306 se la nocio hikikomoro disvastig\u0302us iomete tro, ni finfine atingos punkton kiam c\u0302iuj kaj iu ajn estas hikikomoruloj. Oni komprenos ke ankau\u0306 tiel nomataj \"ordinaraj homoj\" havas \"hikikomorajn flankojn\". C\u0302u tio ne konsciigos multajn homojn, ke post c\u0302io \"Hikikomoruloj ne estas kulpigindaj\", \"Hikikomori ne estas problemo\", \"Ne utilas provi devigi ilin labori\"? Nun, se mi tiom ofte ripetas la vorton hikikomori, tio estas ankau\u0306 c\u0302ar mi volas ke la socio agnosku la fakton ke \"hikikomoruloj konsistigas tavolon de la log\u0302antaro ekzistantan en c\u0302iu homa socio; ne necesas igi el ili problemon kiel ni nun faras.\" Alivorte, mi uzas la h-vorton por ke la socio ne plu igu ilin problemo."}, {"text_idx": "#000040", "text": "... Al la japana versio de tiu c\u0302i artikolo... Al la angla versio de tiu c\u0302i artikolo"}, {"text_idx": "#000042", "text": "\u624b\u306b\u3068\u3063\u3066\u8aad\u3081\u308b!\u3072\u304d\u30db\u309a\u30b9\u518a\u5b50\u7248(\u30aa\u30fc\u30eb\u66f8\u304d\u4e0b\u308d\u3057)\u300c\u30b1\u3099\u30fc\u30e0\u30fb\u30cd\u30c3\u30c8\u30fb\u73fe\u5b9f\u9003\u907f\u300d12\u53f7\u767a\u58f2\u4e2d!"}, {"text_idx": "#000043", "text": "\u300e\u3072\u304d\u30db\u309a\u30b9\u300f\u306f\u3001\u3072\u304d\u3053\u3082\u308a\u5f53\u4e8b\u8005\u3001\u7d4c\u9a13\u8005\u306e\u58f0\u3092\u767a\u4fe1\u3059\u308b\u60c5\u5831\u767a\u4fe1\u30e1\u30c6\u3099\u30a3\u30a2\u3002\u751f\u304d\u3064\u3099\u3089\u3055\u554f\u984c\u3092\u5f53\u4e8b\u8005\u76ee\u7dda\u3066\u3099\u53d6\u308a\u4e0a\u3051\u3099\u307e\u3059\u3002\u5f53\u4e8b\u8005\u3001\u7d4c\u9a13\u8005\u3001\u3053\u3099\u5bb6\u65cf\u3001\u652f\u63f4\u8005\u306e\u65b9\u3005\u3078\u3001\u751f\u304d\u308b\u30d2\u30f3\u30c8\u306b\u306a\u308b\u8a18\u4e8b\u3092\u304a\u5c4a\u3051\u3057\u3066\u3044\u304d\u307e\u3059\u3002\u304a\u554f\u5408\u305b\u306f\u3053\u3061\u3089\u304b\u3089 Contact in English\n\u66f4\u65b0\u60c5\u5831\u304b\u3099\u5c4a\u304d\u4fbf\u5229\u3066\u3099\u3059\u3002\u305b\u3099\u3072\u30d5\u30a9\u30ed\u30fc\u3057\u3066\u307f\u3066\u4e0b\u3055\u3044!\n\u624b\u306b\u3068\u3063\u3066\u8aad\u3081\u308b!\u3072\u304d\u30db\u309a\u30b9\u518a\u5b50\u7248(\u30aa\u30fc\u30eb\u66f8\u304d\u4e0b\u308d\u3057)\u300c\u3072\u304d\u3053\u3082\u308a\u3068\u6bcd\u300d13\u53f7\u767a\u58f2\u4e2d!"}, {"text_idx": "#000044", "text": "\u300e\u3072\u304d\u30db\u309a\u30b9\u300f\u306f\u3001\u3072\u304d\u3053\u3082\u308a\u5f53\u4e8b\u8005\u3001\u7d4c\u9a13\u8005\u306e\u58f0\u3092\u767a\u4fe1\u3059\u308b\u60c5\u5831\u767a\u4fe1\u30e1\u30c6\u3099\u30a3\u30a2\u3002\u751f\u304d\u3064\u3099\u3089\u3055\u554f\u984c\u3092\u5f53\u4e8b\u8005\u76ee\u7dda\u3066\u3099\u53d6\u308a\u4e0a\u3051\u3099\u307e\u3059\u3002\u5f53\u4e8b\u8005\u3001\u7d4c\u9a13\u8005\u3001\u3053\u3099\u5bb6\u65cf\u3001\u652f\u63f4\u8005\u306e\u65b9\u3005\u3078\u3001\u751f\u304d\u308b\u30d2\u30f3\u30c8\u306b\u306a\u308b\u8a18\u4e8b\u3092\u304a\u5c4a\u3051\u3057\u3066\u3044\u304d\u307e\u3059\u3002\u304a\u554f\u5408\u305b\u306f\u3053\u3061\u3089\u304b\u3089 Contact in English"}, {"text_idx": "#000045", "text": "\u5f15\u7528\u3059\u308b\u306b\u306f\u307e\u3059\u3099\u30ed\u30af\u3099\u30a4\u30f3\u3057\u3066\u304f\u305f\u3099\u3055\u3044"}, {"text_idx": "#000047", "text": "\u9650\u5b9a\u516c\u958b\u8a18\u4e8b\u306e\u305f\u3081\u5f15\u7528\u3066\u3099\u304d\u307e\u305b\u3093\u3002"}]